Rino Serra/Tèra mìa/12


Rondolin-a 
Catje là le rondolin-e 
Anche st'ani son rivà, 
Ven-o giù da le colin-e 
E svolasso dzor dij prà.

L'é na festa assé giojosa 
Tut un crij ed vera alegrìa 
Nòstra r6ndola se sposa
Col prim temp e così sìa.

Vòla sù 'nt l'azur del cel 
Quasi nià dal bleu profond,
Quand te smija mach pì 'n grane! 
Torna lesta 'nt el nòstr mond.

Ras a tèra rondolin-a 
Fasend stiribàcole, 
Passa aranda la cassin-a
Peui 'n mes a tarabàcole;

L'é giojosa nòstra amisa 
E an pòrta 'I cel seren, 
Pòrta via la nebia grisa
E 'I bel temp apress a-i ven.

Tuti j 'ani mi la speto 
Sta cara bestiolin-a
E ant l'invem mi im ripeto ... 
Vnirà la rondolin-a?

A-i é 'l sol ant l'asur dla prima, 
Pica doss ant el giardin
E dl'invem pian pian a lima 
Tuti auanti ii vei sagrin.

Rondolin-a l'é portasse
Lì da fianch a mè pogieul
Tut d'antom a l'é guardasse 
E 'd fé 'I ni lì certo veul:

Falo pura rondolin-a 
Fala pura la toa nià
Sta pur certa che 'n cassin-a
Pròpi gnun desturberà.

(Fervé 1995)

Rino Serra
Leteratura piemontèisa